Document ID: 32007D0592

ODLOČBA KOMISIJE
z dne 24. avgusta 2007
o spremembi Odločbe 2006/656/ES glede seznama ozemelj, s katerih je dovoljen uvoz tropskih okrasnih rib v Skupnost
(notificirano pod dokumentarno številko C(2007) 3960)
(Besedilo velja za EGP)
(2007/592/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (1), in zlasti člena 19(1) Direktive,
ob upoštevanju naslednjega:
(1)
Del II Priloge I k Odločbi Komisije 2006/656/ES z dne 20. septembra 2006 o določitvi pogojev zdravstvenega varstva živali in zahtev za spričevala za uvoz okrasnih rib (2) določa seznam ozemelj, s katerih je dovoljen uvoz tropskih okrasnih rib v Skupnost. Navedeni seznam vključuje vse države članice Svetovne organizacije za zdravje živali (OIE).
(2)
Tropske okrasne ribe niso občutljive na bolezni, ki so navedene v Prilogi A k Direktivi 91/67/EGS, in zato predstavljajo relativno nizko tveganje za zdravje živali v Skupnosti. Šteje se, da članstvo v Svetovni organizaciji za zdravje živali pomeni izpolnjevanje pogojev iz člena 19(2) Direktive 91/67/EGS, katere morajo izpolnjevati tudi tretje države, da smejo izvažati tropske okrasne ribe v Skupnost, saj članstvo zagotavlja obveščanje drugih članic Svetovne organizacije za zdravje živali v primeru izbruha katere koli vodne živalske bolezni.
(3)
Maldivi so bili pomemben izvoznik tropskih okrasnih rib v nekatere države članice, vendar še vedno niso članica Svetovne organizacije za zdravje živali. Toda Maldivi so se v pismu z dne 9. maja 2007 obvezali, da se bodo pridružili Svetovni organizaciji za zdravje živali in da bodo v prehodnem obdobju, dokler uradno ne postanejo članica Svetovne organizacije za zdravje živali, izpolnjevali zahteve iz članstva.
(4)
Maldive je treba pred uradnim pristopom k Svetovni organizaciji za zdravje živali vključiti v del II Priloge I k Odločbi 2006/656/ES. Vendar če Maldivi ne pristopijo k Svetovni organizaciji za zdravje živali najpozneje do 31. decembra 2007, potem uvoz tropskih okrasnih rib iz navedene države v Skupnost po tem datumu ne bo več dovoljen.
(5)
Odločbo 2006/656/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga I k Odločbi 2006/656/ES se spremeni v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 24. avgusta 2007

Labels: 20
0
13
3
6